האלבום יצא לאור לחנויות באמצע יוני 2002, ושמו לקוח מהמשפט בלטינית, "ממנטו מורי", שפירושו "זכור את המוות", שנעשה בו שימוש בימי רומא העתיקה.
האלבום שהוקלט ובושל באולפני Puk Studio שבדנמרק הוקדש לזכרה של סבתו גאולה מקובר שנפטרה לפני צאת האלבום. כעבור כחודשיים הוכתר "ממנטו מורי" כאלבום זהב עם מכירות של למעלה מ-20,000 עותקים.
הסינגל הראשון שליווה את צאת האלבום היה "שיר עצוב", שהפך ללהיט גדול, שהה 10 שבועות רצופים במקום הראשון במצעד העברי של גלגלצ ו-7 שבועות במצעד השבועי של רשת ג' שם גם סיים במקום ה-9 במצעד השנתי תשס"ב של התחנה. בהמשך יצאו הסינגלים "הולך קדימה" ו"קרן אור".
לשיר "זיגוטה" הוקלטה גרסת כיסוי באנגלית אשר נכללת באלבום Welcome to My DNA, אלבומה השלישי של להקת Blackfield, בה משתפים פעולה גפן וסטיבן וילסון.
השתתפו באלבום.
אביב גפן - שירה, פסנתר, גיטרה אקוסטית, גיטרת 12 מיתרים, גיטרה קלאסית, גיטרה חשמלית, קלידים, קסילופון, טמבורין, קולות, מגפון
אנאדולו אפס
מועדון הספורט אנאדולו אפס (בטורקית: Anadolu Efes Spor Kulübü), הידועה גם בשמה הקודם אפס פילזן (בטורקית: Efes Pilsen) היא קבוצת כדורסל טורקית מהעיר איסטנבול, המתמודדת בליגת העל הטורקית וביורוליג. זהו המועדון המצליח ביותר בהיסטוריה של ליגת העל הטורקית, לאחר שזכה 15 פעמים באליפות הליגה. אנאדולו אפס זכתה בסך הכל ב-39 תארים מקומיים, יותר מכל מועדון כדורסל טורקי אחר.
אולם הבית של המועדון הוא היכל סינאן ארדם באיסטנבול אשר מכיל 16,000 מקומות ישיבה במשחקי כדורסל. לפני כן שיחקה הקבוצה באבדי איפקצ'י ארנה, אשר הכיל 12,270 מקומות ישיבה. למועדון מתקן אימונים משלו במחוז באהצ'ליאבלר שנבנה בשנת 1982. המועדון נמצא בבעלות קבוצת אפס משקאות .
אנאדולו אפס פיתחה יריבות קשה עם פנרבחצ'ה בשנים האחרונות. שני המועדונים נפגשים לא פעם בסדרות פלייאוף וגמר גביע.
מאז שנת 2020 היא נחשבת לקבוצה הטובה באירופה אחרי שזכתה בשני גביעי אירופה רצופים בשנים 2021-2022.
היסטוריה.
המועדון הוקם בשנת 1976, בשם מועדון הספורט אפס פילזן (בטורקית: Efes Pilsen Spor Kulübü), על ידי ההשתלטות על המועדון קדיקויספור (בטורקית: Kadıköyspor) מהליגה השנייה בטורקיה, שנכשל עקב בעיות כלכליות. נותנת החסות הראשונה שלה בעלת אותו השם, אפס פילזן, היא חברה בת של קבוצת אנאדולו. הקבוצה זכתה באליפות הליגה השנייה בטורקיה בשנת 1978 ללא הפסדים, ועלתה לליגה הראשונה בטורקיה, שם נשארה מאז ועד היום. בעונת 1978/1979, עונת הבכורה שלה בליגה הראשונה, אפס פילזן זכתה באליפות טורקיה, וביססה את עצמה מיד כאחת הקבוצות הבכירות במדינה.
לאחר שסיימה כסגנית בגביע ספורטה בעונת 1992/1993, אפס פילזן זכתה בגביע קוראץ' בעונת 1995/1996 בעזרת ניצחון בגמר נגד אולימפיה מילאנו. היה זה התואר האירופי הראשון אי פעם שזכה בו מועדון טורקי בכל משחק קבוצתי. מאז אפס פילזן הפכה להיות חברה קבועה בגביע אירופה בכדורסל, והגיע לפיינל פור של פיב"א יורוליג בשנת 2000, וגם לפיינל פור של הסופרוליג בשנת 2001, וסיימה במקום השלישי בשתי הפעמים. בתקופה זו שיחק בשורותיה השחקן המקדוני פטר נאומוסקי, אשר היה נחשב לאחד השחקנים הטובים באירופה. כמו כן, אנאדולו אפס הייתה הקבוצה הטורקית הראשונה שהוזמנה לשחק מול קבוצות NBA, כאשר במהלך חודש אוקטובר 2006 יצאה למסע משחקים בארצות הברית, אשר במהלכו שיחקה מול דנוור נאגטס וגולדן סטייט ווריורס.
בשנת 2011 המועדון שינה את שמו למועדון הספורט אנאדולו אפס (בטורקית: Anadolu Efes Spor Kulübü) לאחר שה-TAPDK (הרשות הרגולטורית על שוקי הטבק והאלכוהול) בטורקיה אסרה על פרסום של מוצרי טבק ואלכוהול בארגוני ספורט.
בעונת 2017/2018 סיימה אנאדולו במקום ה-16 והאחרון ביורוליג.
בעונת 2018/2019 חוותה אנאדולו אפס הצלחה ביורוליג כהצליחה להשיג את המקום הרביעי בעונה הסדירה. בפלייאוף, הקבוצה ניצחה את ברצלונה 2-3 בסדרה של הטוב מ-5, ועלתה לפיינל פור הראשון שלה ביורוליג זה 19 שנים. בחצי הגמר, אנאדולו גברה בתוצאה 92–73 על פנרבחצ'ה והגיעה לגמר היורוליג הראשון בתולדותיה. במשחק הגמר, אנאדולו נוצחה על ידי צסק"א מוסקבה בתוצאה 91–83, ובסופו של דבר סיימה כסגנית. באותה עונה, אנאדולו זכתה באליפות הראשונה שלה מאז 2009. במשחק 7 של סדרת הגמר מול פנרבחצ'ה, אנאדולו ניצחה 89–74 לאחר ששיין לארקין קלע 38 נקודות. לאחר מכן נבחר לארקין ל-MVP של סדרת הגמר של הליגה הטורקית.
אולם ביתי.
במשך שנים רבות, אנאדולו אירחה את משחקיה הביתיים באבדי איפקצ'י ארנה, בעל קיבולת של 12,270 מושבים. נכון להיום, אנאדולו משחקת את משחקי הבית שלה בהיכל סינאן ארדם אשר לו 16,000 מושבים.
משחקים נגד קבוצות NBA.
בשנת 2006 הפכה אפס פילזן למועדון הכדורסל הטורקי הראשון אי פעם שהוזמן לשחק עם קבוצות NBA. הם התמודדו נגד דנוור נאגטס בדנוור, קולורדו ב-10 באוקטובר, ונגד גולדן סטייט ווריורס באוקלנד, קליפורניה ב-12 באוקטובר. בשנת 2007 אירחה אפס פילזן את מינסוטה טימברוולבס באבדי איפקצ'י ארנה.
סטנלי רוס
סר סטנלי פורד רוס (באנגלית: Sir Stanley Ford Rous; 25 באפריל 1895 – 18 ביולי 1986) היה שופט כדורגל אנגלי, נשיא פיפ"א ואיש מנהלה.
ביוגרפיה.
רוס החל את דרכו כמורה לחינוך גופני בבית ספר לבנים באחד מפרברי העיר לונדון. הוא שיחק כדורגל ברמה חובבנית וכן היה שופט כדורגל בינלאומי, כשלזכותו נרשמו 36 משחקים בינלאומיים כשופט.
לאחר פרישתו מכדורגל פעיל, עבר רוס לתפקידי מנהלה. הוא שימש כמזכיר התאחדות הכדורגל האנגלית בין 1934 ל-1962 וכנשיא פיפ"א בין 1961 ל-1974. כאשר פרש מתפקיד הנשיאות בפיפ"א ב-11 ביוני 1974, הוענק לו תואר נשיא כבוד בפיפ"א.
אחת מתרומותיו העיקריות לעולם הכדורגל הייתה שכתובם והפיכתם לקריאים ומובנים יותר של חוקת משחק הכדורגל - קובץ חוקי משחק הכדורגל הנקבעים כיום על ידי ועדת הכדורגל הבינלאומית (IFAB).
רוס נפטר בשנת 1986 בגיל 91, ואפרו פוזר במגרש כדורגל סמוך לכפר בו נולד. על שמו של רוס נקרא גביע רוס - תחרות כדורגל בינלאומית במרכזה עמדו נבחרות אנגליה וסקוטלנד וכן יציע רוס באצטדיון ויקארג' רואד של ווטפורד.
התייחסות עצמית
התייחסות עצמית היא תופעה, בשפה טבעית או מתוכננת, שבה משפט מתייחס אל עצמו, במישרין או בעקיפין.
התייחסות עצמית עומדת בבסיסם של פרדוקסים רבים, שלחלק מהם תפקיד חשוב בפילוסופיה ובמתמטיקה. התייחסות עצמית ממלאת תפקיד חשוב במדעי המחשב, הן בצד התאורטי והן בצד התכנותי (רקורסיה), היא עומדת בבסיסם של פרקטלים רבים, וממלאת תפקיד מרכזי גם באמנות, וכן בשעשועים לשוניים ומתמטיים רבים.
באמנות המונח "ארס פואטיקה" מתאר יצירות המתייחסות לעצמן או לאמנות באופן כללי, וישנן דוגמאות רבות לכך בשירה, בפרוזה, בציור ובפיסול.
התייחסות עצמית בפילוסופיה.
פרדוקס השקרן.
פרדוקס השקרן סובב סביב המשפט: "המשפט הזה הוא שקר". הפרדוקס טמון בכך שהמשפט הנ"ל לא יכול להיות אמת (שכן אז לפי המשפט הוא שקר), ולא יכול להיות שקר. לפרדוקס זה חשיבות רבה בלוגיקה, משום שהוא מצריך בחינה מחודשת של המושגים 'משפט', 'אמת' ו'שקר'. דרך אחת לפתור את הפרדוקס היא להגדיר בצורה מדוקדקת מהם משפטים בצורה של שלבים: משפטים רגילים מדברים על עצמים, ישנם מטה-משפטים: שהם משפטים שמדברים על משפטים רגילים, מטה-מטה משפטים: משפטים שמדברים על מטה-משפטים וכך הלאה. בבנייה כזאת לא ניתן לבנות משפט המתייחס לעצמו ולכן הפרדוקס נמנע. אפשרות אחרת להתמודדות עם המשפט היא בלוגיקה עמומה: למונח 'אמת' מייחסים את הערך 1, למונח 'שקר' מייחסים את הערך 0, וערך של משפט יכול להיות 0,1 או כל מספר ביניהם. כך, למשל, הערך של "המשפט הזה הוא שקר" הוא 0.5.
לפרדוקס השקרן וריאציות רבות בלוגיקה, במתמטיקה ובמדעי המחשב.
ה'קוגיטו' של דקארט.
הפילוסופיה המודרנית בכלל והפילוסופיה של המדע בפרט מבוססת במידה רבה על שיטתו הפילוסופית של רנה דקארט. השלב הראשון של משנתו היה ניסיון להטיל ספק בכל דבר, על מנת שיוכל לבסס את הפילוסופיה על הנחות יסוד ודאיות. הדבר היחיד שבו לא היה יכול להטיל ספק, הייתה העובדה שהוא מטיל ספק; מכאן המשיך דקארט והסיק את קיומו הוא. את המהלך הלוגי ניסח דקארט באמרתו הידועה 'קוגיטו ארגו סום' ('אני חושב, משמע אני קיים'; מכונה בקיצור ה'קוגיטו' של דקארט). משפט זה מכיל התייחסות עצמית עקיפה, שכן הטענה 'אני חושב' נגזרת מעצם יכולתו של דקארט לנסח את הטענה.
קיומו ואי קיומו של אלוהים.
הטיעון האונטולוגי הוא סוגיה חשובה בפילוסופיה, העוסקת בשאלת קיומו או אי קיומו של אלוהים. במשך השנים הובאו "הוכחות" רבות לכאן ולכאן, ובחלק מהן נעשה שימוש בהתייחסות עצמית. להלן דוגמה להוכחה כזו לאי קיומו של אלוהים:
הוכחה זו משתמשת בהתייחסות עצמית, שכן הגדרת האובייקט שיוצר את הסתירה (אבן שאלוהים לא יכול לשבור) מתבססת על התכונה שמנסים לסתור (היותו של אלוהים כל יכול).
במסורת הקבלית עצם מציאות העולם המוחשי בתוך הווייתו של אלוהים מצריך את צמצומו של אלוהים. כלומר, עצם קיום היקום כולו או כל חלק ממנו, מהווה חלק מפרדוקס הטיעון האונטולוגי. פתרון פרדוקס זה 'לא מובן, ולא יכול להיות מובן' לאדם, ועם זאת העובדה היא שהיקום אכן קיים (לפחות לפי רוב מביני התפיסה הקבלית), וקיום זה נעשה על ידי "סוד הצמצום" ויצירת 'החלל הפנוי'.. צמצום זה לא נעשה רק פעם אחת, אלא בכל רגע ורגע קיים הפרדוקס, והוא נפתר שוב ושוב על ידי המשך קיום הצמצום, ובריאה מחודשת בין רגע כל הזמן.
רלטיביזם.